Rada školy pri Katolíckej spojenej škole, Školská 9, Nemšová

**ŠTATÚT RADY ŠKOLY**

Článok 1

Základné ustanovenie

1. Rada školy sa zriaďuje pri Katolíckej spojenej škole, Školská 9, 914 41 Nemšová podľa

§ 24 zákona č. 596/2003 Z.z. o štátnej správe v školstve a školskej samospráve v znení

neskorších zmien a doplnkov.

2. Sídlo rady školy je zhodné so sídlom školy, pri ktorej je zriadená.

Článok 2

Pôsobnosť a poslanie rady školy

1. Rada školy je ustanovená podľa § 24 zákona č. 596/2003 Z.z. a vyhlášky Ministerstva

školstva SR č. 291/2004 Z.z., ktorou sa určujú podrobnosti o spôsobe ustanovenia orgánov

školskej samosprávy, o ich zložení, o ich organizačnom a finančnom zabezpečení.

2. Rada školy je iniciatívnym a poradným samosprávnym orgánom, ktorý vyjadruje

a presadzuje verejné záujmy a záujmy žiakov, rodičov, pedagogických zamestnancov

a ostatných zamestnancov školy v oblasti výchovy a vzdelávania. Plní tiež funkciu verejnej

kontroly, posudzuje a vyjadruje sa k činnosti školy a školských zariadení.

Článok 3

Činnosť rady školy

1. Rada školy sa vyjadruje ku všetkým závažným skutočnostiam, ktoré sa vzťahujú k práci

školy a školských zariadení.

2. Rada školy

a) uskutočňuje výberové konanie na vymenovanie riaditeľa školy

b) navrhuje zriaďovateľovi školy na základe výberového konania kandidáta na

vymenovanie do funkcie riaditeľa

c) predkladá návrh na odvolanie riaditeľa alebo sa vyjadruje k návrhu na odvolanie

riaditeľa podľa § 3 ods. 8 zákona č. 596/2003 Z.z., návrh na odvolanie riaditeľa

predkladá vždy s odôvodnením

d) vyjadruje sa ku koncepčným zámerom rozvoja školy alebo školského zariadenia,

k návrhu na zrušenie školy a školského zriadenia a ku skutočnostiam uvedeným

v § 5 ods.7 zákona č. 596/2003 Z.z.

3. Rada školy vo výberovom konaní na funkciu riaditeľa školy

a) posúdi predložené podklady jednotlivých uchádzačov a určí poradie navrhovaných

kandidátov tajným hlasovaní,

b) odovzdá bezodkladne výsledky výberového konania zriaďovateľovi školy,

c) predkladá návrh na kandidáta na riaditeľa školy na základe výberového konania, ak

zriaďovateľ navrhnutého kandidáta neakceptuje, rada školy predloží návrh nového

kandidáta po druhom výberovom konaní.

4. Rada školy sleduje dodržiavanie Deklarácie práv dieťaťa (vydanej organizáciou UNESCO

a Dohovoru o právach dieťaťa v podmienkach školy.

Článok 4

Zloženie rady školy

1. Rada školy má 11 členov.

2. Členmi rady školy sú:

1 pedagogický zamestnanec ZŠ

1 nepedagogický zamestnanec ZŠ

1 zástupca rodičov ZŠ

1 pedagogický zamestnanec SŠ

1 nepedagogický zamestnanec SŠ

1 zástupca rodičov SŠ

1 zástupca žiakov SŠ

1 pedagogický zamestnanec MŠ

3 delegovaní zástupcovia zriaďovateľa školy

Článok 5

Spôsob voľby členov rady školy

1. Členov rad školy volia spomedzi seba pedagogickí zamestnanci školy alebo školského

zriadenia, nepedagogickí zamestnanci školy alebo školského zariadenia, rodičia žiakov

školy alebo školského zariadenia a žiaci strednej školy. Voľbu zástupcu žiakov strednej

školy vykoná príslušná žiacka školská rada, ak žiacka školská rada nie je ustanovená,

voľbu zástupcu žiakov strednej školy vykonajú žiaci strednej školy v priamych voľbách.

2. Voľba volených členov rady školy sa uskutočňuje tajným hlasovaním. Voľby do rady

školy sa môžu uskutočniť, ak je prítomná nadpolovičná väčšina oprávnených voličov. Ak

sa nezíde nadpolovičná väčšina oprávnených voličov, riaditeľ školy vyhlási opakovanú

voľbu, pričom sa pri opakovaných voľbách podmienka účasti nadpolovičnej väčšiny

nevyžaduje.

3. Členovia rady školy sú volení na štvorročné funkčné obdobie. Členom rady môže byť iba

fyzická osoba, ktorá je spôsobilá na právne úkony a je bezúhonná.

4. Funkcia člena rady školy je nezlučiteľná s funkciou riaditeľa školy a zástupcu riaditeľa

školy.

5. Členstvo v rade školy zaniká

a) uplynutím funkčného obdobia,

b) písomným vzdaním sa členstva,

c) ak člen rady školy vyhrá výberové konanie na miesto riaditeľa školy, alebo jeho

zástupcu

d) ak zástupca pedagogických zamestnancov alebo nepedagogických zamestnancov školy

alebo školského zariadenia prestane byť zamestnancom školy alebo školského

zariadenia,

e) ak dieťa zvoleného zástupcu rodičov prestane byť žiakom školy alebo školského

zariadenia,

f) ak zvolený zástupca žiakov strednej školy prestane byť žiakom školy,

g) odvolaním člena rady školy, ktorého deleguje zriaďovateľ,

h) obmedzením alebo pozbavením člena spôsobilosti na právne úkony,

i) smrťou člena alebo jeho vyhlásením za mŕtveho

Článok 6

Pravidlá rokovania rady školy

1. Na čele rady školy je predseda, ktorého volí rada školy zo svojich členov

nadpolovičnou väčšinou rady školy. Predsedom rady školy nemôže byť volený zástupca

žiakov.

2. Podpredseda rady školy zastupuje predsedu počas jeho neprítomnosti a na základe jeho

poverenia. Podpredsedu volí rada školy nadpolovičnou väčšinou hlasov všetkých členov

rady školy.

3. Rada školy odvolá predsedu rady školy, ak

a) bol právoplatne odsúdený za úmyselný trestný čin,

b) o to sám požiada,

c) nie je schopný podľa lekárskeho posudku zo zdravotných dôvodov vykonávať túto

funkciu dlhšie ako šesť mesiacov

d) koná v rozpore s ustanoveniami zákona č. 596/2003 Z.z. alebo štatútom rady školy.

4. Rada školy je uznášania schopná, ak je na jej zasadnutí prítomná nadpolovičná väčšina jej

členov.

5. Na platné uznesenie rady školy je potrebný nadpolovičný počet hlasov prítomných členov

rady školy. Na platné uznesenie rady školy vo veci vymenovania, odvolania alebo

potvrdenia riaditeľa vo funkcii je potrebný nadpolovičný počet hlasov všetkých jej členov.

6. Rada školy sa schádza podľa potreby, najmenej však štyrikrát ročne. Zasadnutia rady školy

sú verejné, ak rada školy dvojtretinovou väčšinou hlasov všetkých jej členov nerozhodne

inak.

7. Nový člen rady školy musí byť zvolený, resp. delegovaný najneskôr do 20 dní po

skončení funkčného obdobia alebo po zániku členstva člena rady školy, ktorého má

nahradiť.

Článok 7

Práva a povinnosti členov rady školy

1. Člen rady školy má právo

a) voliť a byť volený,

b) navrhovať kandidátov na funkciu predsedu rady školy,

c) byť informovaný o všetkých skutočnostiach, ktoré sú predmetom rokovania rady školy

a slobodne sa k nim vyjadrovať,

d) hlasovať ku všetkým uzneseniam rady školy,

e) predkladať na rokovanie rady školy vlastné námety, prípadne materiály

2. Člen rady školy je povinný zúčastňovať sa na jej zasadnutiach. Neospravedlnená neúčasť

na troch po sebe nasledujúcich zasadnutiach sa hodnotí ako nezáujem o výkon funkcie,

neplnenie povinnosti člena rady školy. Predseda rady školy túto skutočnosť oznámi

zástupcom tej zložky, ktorú uvedený člen v rade školy zastupuje.

3. Pri svojej činnosti spolupracuje rada školy podľa potreby s poradnými orgánmi riaditeľa

školy (pedagogickou radou, predmetovými komisiami). Ak rada školy rieši mimoriadne

závažný problém, môže si vyžiadať stanovisko pracovníkov školy a rodičov žiakov školy,

prípadne aj žiakov školy.

4. Rada školy pri svojej činnosti rešpektuje všeobecne prijatú zásadu apolitickosti

a nestraníckosti práce školy a dbá o to, aby otázky politického charakteru nežiaducim

spôsobom neovplyvňovali prácu školy.

5. Rada školy pri svojej činnosti dbá o zachovanie katolíckej identity školy.

6. Členovia rady školy sú povinní zabezpečiť ochranu osobných údajov v súlade s platnými

všeobecne záväznými právnymi predpismi.

Článok 8

Povinnosti predsedu rady školy

1.Predseda rady školy je štatutárnym orgánom, ktorý riadi činnosti rady školy a koná v jej

mene. Rozhoduje o všetkých záležitostiach rady školy, ak nie sú zákonom a štatútom

vyhradené do pôsobnosti iných orgánov.

2. Za predsedu rady školy môže byť zvolená fyzická osoba, ktorá je členom rady školy, je

spôsobilá na právne úkony a je bezúhonná.

3. Predseda rady školy po najbližšom zasadaní po ustanovujúcom zasadnutí rady školy

predloží rade školy návrh štatútu rady školy na schválenie.

4. Predseda rady školy zvoláva, pripravuje a vedie zasadnutia rady školy. V jeho

neprítomnosti vedie zasadnutie rady školy podpredseda, alebo iný, ním poverený člen rady

školy.

5. Predseda rady školy zvoláva radu školy najneskôr do 15 dní, ak o to požiada tretina členov

rady školy, riaditeľ školy alebo zriaďovateľ. Ak tak neurobí, radu školy zvolá a jej

zasadnutie vedie podpredseda. Uznesenie rady školy alebo štatút môže obmedziť právo

predsedu rady školy konať v jej mene, toto obmedzenie však nie je účinné voči tretím

osobám, ak tieto osoby o tejto skutočnosti nevedeli, alebo nemohli vedieť.

6. Predseda rady školy vypracuje výročnú správu v termíne určenom radou školy, najneskôr

do 31.marca.

7. Výročná správa obsahuje:

a) prehľad činností vykonávaných v kalendárnom roku radou školy,

b) zmeny a nové zloženie rad školy, ku ktorým došlo v priebehu roka,

c) ďalšie údaje určené radou školy.

8. Výročná správa je pre verejnosť prístupná v sídle rady školy.

Článok 9

Vzťahy rady školy k riaditeľovi školy

1. Predseda rady školy informuje riaditeľa školy o pláne zsadnutí na príslušný kalendárny rok.

2. Riaditeľ školy v súlade s plánom zasadnutí predkladá rade školy príslušné materiály a to

spravidla v písomnej forme.

Článok 10

Hospodárenie rady školy

1. Rada školy nemá vlastný majetok.
2. Rada školy zabezpečuje svoju činnosť z prostriedkov rozpočtu školy.

Článok 11

Záverečné ustanovenia

Tento štatút bol prerokovaný a schválený na zasadaní rady školy dňa 30.9.2013

a od tohto dňa nadobúda účinnosť.

V Nemšovej, dňa 30.9.2013 predseda rady školy

Rada školy pri Katolíckej spojenej škole, Školská 9, Nemšová

**Doplnok č. 1**

**Ku ŠTATÚTU RADY ŠKOLY**

Rada školy pri Katolíckej spojenej škole, Školská 9, Nemšová schválila na svojom zasadnutí dňa 05.10.2015 tento Doplnok č. 1 ku Štatútu rady školy.

Štatút Rady školy pri Katolíckej spojenej škole, Školská 9, Nemšová účinný od 30.09.2013 sa mení a dopĺňa nasledovne:

Článok 4 – Zloženie rady školy

Bod č. 2 sa celý vypúšťa a nahradí na nasledovným textom:

**Bod č. 2 Členmi rady školy sú:**

štyria členovia delegovaní za zriaďovateľa

dvaja členovia delegovaní z pedagogických zamestnancov ZŠ

jeden člen delegovaný z pedagogických zamestnancov MŠ

jeden člen delegovaný z nepedagogických zamestnancov ZŠ

jeden člen delegovaný z nepedagogických zamestnancov MŠ

jeden člen delegovaný z rodičov detí na ZŠ

jeden člen delegovaný z rodičov detí v MŠ

Tento doplnok č. 1 ku Štatútu rady školy nadobúda účinnosť dňom 05.10.2015.

V Nemšovej, dňa 05.10.2015 predseda rady školy